wickkiey/tamil-wikipedia-chunked huggingface dataset:
# பியம்மேத்தா வில்சன்

## இளமையும் கல்வியும்

வில்சன் 1864 ஜூலை 19 இல் எலனுக்கும் எஃப். எசு. வர்திங்டனுக்கும் உலோவசுடாஃப்ட்டில் பிறந்தார். இவரது தந்தையார் மருத்துவரும், அறுவையரும், இயற்கை அறிவியலில் ஆர்வம் கொண்டவரும் ஆவார். இவர் ஓய்வு பெற்றதும் நுண்ணோக்கியியல் ஆய்வில் ஈடுபட்டார். இவர் பியம்மேத்தாவை இயற்கை ஆய்வில் ஈடுபாடு கொள்ளச் செய்துள்ளார். இவர் செவிலியரால் வளர்க்கப்பட்டார். இவர் செருமனியிலும் சுவிட்சர்லாந்திலும் பள்ளிக்கல்வியைப் பெற்றார். இவர் இத்தாலியில் இசைப்பயிற்சி பெற்று இசைக்கலைஞர் ஆனார். இவர் குயில்தால் இசை, நாடகப் பள்ளியில் ஆசிரியராகவும் பல்லிய இசைப்பாளராகவும் உள்ளார். இவர் வில்லிசை வல்லுனர்; இசைப்பண் உருவாக்க வல்லவர். இவர் 1910 இல் வானியற்பியலாளராகிய ஆல்பிரெட் பவுலர் விரிவுரைகளைக் கேட்டு வானியலில் ஆர்வம் மீதுற்றார். இவர் வானியலின்பால் பெரிதும் கவரப்பட்டதால் அதற்காக தன் இசைத்துறையையே துறந்துவிட்டார்.
# பியம்மேத்தா வில்சன்

## சொந்த வாழ்க்கை

வில்சன் நடனமாடி மகிழ்வார். இத்தாலி, பிரெஞ்சு, செருமனி மொழிகளை விருப்பமுடன் கற்றார். இவர் விலங்குகளிடம் அன்பு காட்டினார்;எப்போதும் ஒரு நாயை உடன்வைத்திருந்தார்;குதிரையேற்றத்தில் வல்லவராக இருந்தார். இவர பயணம் செய்வதில் ஆர்வம் பூண்டிருந்தார். இவர் ஓராண்டு இத்தாலியில் தங்கிய பிறகு, கனடாவுக்கும் ஐக்கிய அமெரிக்காவுக்கும் பயணம் சென்றுவந்துள்ளார். இவர் வானியலில் ஆர்வம் கொள்வதற்கு முன்பாக பல சிறுகதைகளைப் பல இதழ்களில் எழுதியுள்ளார்.
-
# இசிசு போகுசன்

**இசிசு பொகுசன்** *(Isis Pogson)* (பிறப்புப் பெயர்: **எலிசபெத் இசிசு போகுசன்** *(Elizabeth Isis Pogson)*; 28 செப்டம்பர் 1852 – 14 மே 1945) ஒரு பிரித்தானிய வானியலாளரும் வானிலையியலாளரும் ஆவார்.
# இசிசு போகுசன்

## வாழ்க்கை

### இளமை

பொகுசன் இங்கிலாந்து, ஆக்சுபோர்டில் மூத்த பெண்ணாக நார்மன் போகுசன்னுக்கும் அவரது முதல் மனைவி எலிசபெத் ஜேன் ஆம்பிரோசுக்கும் (இறப்பு: 1869) பிறந்தார்.
இவர் தேம்சின் கிளையாறாகிய இசிசு ஆற்றின் நினைவாகப் பெயரிடப்பட்டார். இது ஆக்சுபோர்டு நகரின் ஊடாகப் பாய்கிறது.
# இசிசு போகுசன்

## வாழ்க்கை

### தந்தையரின் பாத்திரம்

நார்மன் போகுசன் இராடுகிளிப் வான்காணக உதவியாளராக இருந்து பின்னர் ஆர்ட்வெல் வான்காணகத்தில் பணிபுரிந்தார். இவர் 42 இசிசு சிறுகோளை 23 மே 1856 இல் கண்டுபிடித்தார். இராடுகிளிப் வான்காணக இயக்குநராகிய பேராசிரியர் மானுவேல் ஜான் ஜான்சன் இந்தச் சிறுகோளுக்கு போகுசன் மகள் இசிசு நினைவாக, ஒருவேளை இசிசு ஆற்றின் நினைவாகவும் பெயரிட்டார். of his 11 equivalent to a "cook or coach-man",
# இசிசு போகுசன்

## சொந்த வாழ்க்கை

வானியலில் இருந்து விலகியதும் இவர் எர்பெர்ட் கிளெமண்ட் கெண்டை மணந்தார். இவர் ஒரு வணிகக் கப்பலில் தளபதியாக இருந்தவர் ஆவார்.
# பினகோல்-பினகோலோன் மறுசீரமைப்பு வினை

**பினகோல்-பினகோலோன் மறுசீரமைப்பு வினை** *(Pinacol–pinacolone rearrangement)* என்பது 1,2 டையாலை ஒரு கார்பனைல் சேர்மமாக மாற்றக்கூடிய ஒரு கரிம வேதியியல் வினையாகும். இவ்வினை ஓர் அமிலத்தின் முன்னிலையில்தான் நிகழும். பினகோலில் அமைப்பு மாற்றம் ஏற்பட்டு பினகோலோன் சேர்மம் உருவாவதால் இவ்வினைக்கு பினகோல்-பினகோலோன் மறுசீரமைப்பு வினை என்று பெயர் சூட்டப்பட்டது. பினகோல் என்பது டெட்ரா மெத்தில் டை ஐதராக்சி ஈத்தேனையும், பினகோலோன் என்பது டிரை மெத்தில் அசிட்டோனையும் குறிக்கும்.  
:  
டை எத்தில் ஈதரில் கரைக்கபட்ட சோடியம் உலோகத்தின் முன்னிலையில் இரண்டு அரைல் ஆலைடுகளின் இணைப்பு வினைகளைப்பற்றி எடுத்துரைத்த வில்லெம் ருடால்ப் பிட்டிக் 1860 ஆம் ஆண்டில் இவ்வினையைப் பற்றியும் விவரித்தார்.
# பினகோல்-பினகோலோன் மறுசீரமைப்பு வினை

## மீள்பார்வை

பொதுவாக 1,2 டையால் என்று அழைக்கப்படும் கிளைக்கால் சேர்மங்கள் கொடுக்கக்கூடிய அமைப்பு மாற்ற வினைகளே பினகோல்-பினகோலோன் மறுசீரமைப்பு வினைகளாகும். இவ்வகை வினையில் அரைல் தொகுதி அல்லது ஆல்க்கைல் தொகுதி இடம்பெயருகிறது. பினகோல்-பினகோலோன் மறுசீரமைப்பு வினை நிகழும்போது பினகோலில் உள்ள ஐதராசில் தொகுதிகளில் ஒன்று புரோட்டானேற்றம் அடைகிறது. அந்த ஐதராக்சில் தொகுதி நீராக மாற்றமடைந்து இழக்கப்படுகிறது. இதனால் ஒரு புதிய கார்போனியம் அயனி உருவாகிறது.  
இரண்டு ஐதராக்சில் தொகுதிகளும் ஒரேமாதிரியாக இல்லாமல் சமச்சீர்மையற்ற பினகோல்களாயின் எந்த ஐதராக்சில் தொகுதி இழக்கப்படும் மற்றும் எந்த தொகுதி இடம்பெயர்ந்து செல்லும் என்பதில் மாறுபாடுகள் உள்ளன.
அருகிலுள்ள கார்பனிலிருந்து வரும் ஒரு ஆல்க்கைல் தொகுதி கார்போனியம் மையத்தை நோக்கி இடம்பெயர்கிறது. இதுவே இந்த அமைப்பு மாற்றத்தின் முக்கியமான படிநிலையாகும். அனைத்து கார்போனியம் மையங்களிலும் எலக்ட்ரான் ஒழுங்கமைப்பின் எண்ம விதியை நிறைவு செய்யும் வினையில் உருவாகும் ஆக்சோனியம் அயனியின் நிலைப்புத்தன்மையே இப்படிநிலையை இயக்குகின்ற சக்தியைக் கொடுக்கிறது. ஆல்க்கைல் குழுவின் இடம்பெயரும் போக்கு பின்வருமாறு அமைகிறது. ஐதரைடு > பீனைல் > மூவிணைய கார்போனியம் (இடம்பெயர்தலால் உருவானது) > இரண்டாம்நிலை கார்போனியம் > மெத்தில் நேர்மின் அயனி என்ற வரிசையில் அமைகிறது. சுருக்கமாகச் சொல்வதெனில் எந்த தொகுதி கூடுதலான நிலைப்புத் தன்மையை கார்போனியம் அயனிக்குத் தருகிறதோ அந்தக்குழு இடம்பெயர்கிறது.  
வளையச் சேர்மங்களில் இவ்வினை மேலும் பல முக்கிய கருத்துகளை வெளிப்படுத்துகிறது. இவ்வினையின் பிரதானமான விளைபொருளை இறுதி செய்வதில் டையாலினின் முப்பரிமாண வேதியியல் முக்கியப்பங்கு வகிக்கிறது. ஒருவேளை வளைய விரிவாக்கம் இல்லையெனில் எந்த –OH குழுவுக்கு மறுபக்கத்தில் ஆல்க்கைல் குழு இணைக்கப்பட்டுள்ளதோ அந்த –OH குழு மட்டுமே இடம்பெயர்கின்றது. அதாவது வளையம் உள்ள கார்பன் மட்டுமே கார்போனியம் மையத்தை நோக்கி நகர்கிறது.
இந்த வினை மற்றொரு சுவாரசியமான அம்சத்தையும் வெளிப்படுத்துகிறது, அதாவது. இவ்வினை பெரும்பாலும் ஒரே நேரத்தில் நிகழ்கிறது. வினை முழுவதும் இடம்பெயர்வின் தோற்றம் மற்றும் இடம்பெயர்வின் முடிவு ஆகியவற்றுக்கு இடையே ஒரு தொடர்பு இருப்பதாகவும் தோன்றுகிறது.  
மேலும் நாற்தொகுதி மையத்தைக் கொண்ட இடம்பெயர்கின்ற ஆல்க்கைல் குழுவாக இருந்தால், இந்த மையத்தின் உள்ளமைவு இடம்பெயர்வு நடந்த பின்னருக் கூட தக்கவைக்கப்படுகிறது.
# பினகோல்-பினகோலோன் மறுசீரமைப்பு வினை

## வரலாறு

பிட்டிக் முதலில் பினகோல் மறு சீரமைப்பைப் பற்றி வெளியிட்டாலும், அது பிட்டிக் மறு சீரமைப்பு வினையாகக் கருதப்படவில்லை. ஆனால் அலெக்சாண்டர் பட்லரோவ் இவ்வினையுடன் தொடர்புடைய வினைத் தயாரிப்புகளை சரியாக அடையாளம் கண்டறிந்தார்
வில்லெம் ருடால்ப் பிட்டிக் அசிட்டோன் பொட்டாசியம் உலோகத்துடன் ஈடுபடும் வினையைக் குறித்து 1859 ஆம் ஆண்டில் வெளியிட்ட அறிக்கையில் விவரித்து இருந்தார் . அசிட்டோனின் மூலக்கூற்று வாய்ப்பாட்டை அவர் தவறுதலாக (C3H3O)n எனக் குறிப்பிட்டிருந்தார். நீண்ட கால விவாதத்தில் இருந்த அணு எடை விவகாரம் 1860 இல் செருமனியில் நடைபெற்ற அனைத்துலக வேதியியலர்கள் மாநாட்டில் தீர்வு காணப்பட்டது. அசிட்டோனை ஒர் ஆல்ககால் என்றும் இவர் தவறாக நம்பினார். இதன் மூலம் ஓர் உலோக ஆல்காக்சைடை உருவாக்கி தனது கருத்தை நிருபிக்க முயன்றார். உருவான விளைபொருளை இவர் பாராசிட்டான் என்று அழைத்தார். இது அசிட்டோனின் இருபடி என்றும் இவர் கருதினார். 1860 இல் வெளியான இவரது இரண்டாவது வெளியீட்டில் பாராசிட்டானுடன் கந்தக அமிலத்தை வினைபுரியs செய்தார்.  
:.  
மீண்டும் பிட்டிக்கால் விளைபொருளுக்கு உரிய ஒரு மூலக்கூறு அமைப்பை ஒதுக்க முடியவில்லை, அதை அவர் மற்றொரு மாற்றியம் அல்லது பலபடி என்று கருதினார். ஏற்கெனவே சமகால வேதியியலாளர்களால் ஏற்கப்பட்டிருந்த புதிய அணு எடை எதார்த்தத்திற்கு ஏற்புடையதாக இல்லை. இவர்களில் ஒருவரான சார்லசு பிரீடெல் இவ்வினையின் விளைபொருள் டெட்ராமெத்தில் எத்திலீன் ஆக்சைடு என்ற எப்பாக்சைடாக இருக்கும் எனக் கூறினார். இறுதியாக 1873 ஆம் ஆண்டு பட்லரோவ் என்பவர் சரியான கட்டமைப்பை எடுத்துக் கூறினார். பிரீடல் ஏற்கனவே தயாரித்திருந்த டிரைமெத்தில் அசிட்டிக் அமிலத்தை இவர் தனியாகத் தொகுப்பு முறையில் தயாரித்தார் .
கார்பன் கட்டமைப்பின் மறுசீரமைப்புகள் அந்த சமயத்தில் அறியப்படமல் இருந்ததால் இவ்வினையின் விளைபொருள் குறித்த கட்டமைப்பை உறுதி செய்வதில் சில சிக்கல்கள் எழுந்தன. பட்லரோவ் கோட்பாடு மூலக்கூறுகளில் கார்பன் அணுக்களின் கட்டமைப்பை மறுசீரமைக்க அனுமதித்தது, மேலும், இவருடைய கருத்தாக்கத்தால் பினகோலோனுக்கு ஒரு கட்டமைப்பு கண்டுபிடிக்கப்பட்டது.
# இசபெல் மார்ட்டின் இலெவிசு

**இசபெல் மார்ட்டின் இலெவிசு** (*Isabel Martin Lewis*, சூலை 11, 1881 &ndash; சூலை 31, 1966) ஓர் அமெரிக்க வானியலாளர் ஆவார். இவர் தான் முதன்முதலாக அமெரிக்க நாவாய் வான்காணகம் உதவி வானியலாளராக பணியில் அமர்த்திய பெண் ஆவார். இவர் 1918 இல் அமெரிக்க வானியல் கழகத்தின் உறுப்பினராகத் தேர்ந்தெடுக்கப்பட்டார். இவர் கனடிய வானியல் கழகத்தின் உறுப்பினரும் பசிபிக் வானியல் கழகத்தின் உறுப்பினரும் ஆவார்.
# இசபெல் மார்ட்டின் இலெவிசு

## இளமை

இவர் மைனே ஓல்டு ஆர்ச்சர்டு பீச்சில் 1881 ஜூலை 11 இல் பிறந்தார். இவர் 1903 இல் கார்னல் பல்கலைக்கழகத்தில் கலை இளவல் பட்டத்தையும்1905 இல் தன் கலை முதுவர் பட்டத்தையும் கணிதவியலில் பெற்றார். இவ 1905 முதல் 1907 வரை சைமன் நியூகோம்புக்கு மாந்தக் கணிப்பாளராக இருந்துள்ளார். நியூகோம்பின் பார்வையில் இவர் சூரிய ஒளிமறைப்புகளின் தரவுகளைப் பற்றி பணிபுரிந்தார். இது இவரது பின்னாள் பணிக்குப் பெரிதும் உதவியது.  
இவர் 1908 இல் நாவாய் வான்காட்டி அலuவலகத்தில் கணிப்பாளராகப் பணியைத் தொடங்கியுள்ளார். இவர் நாவாய் வான்காணகம் பணிக்கு அமர்த்திய முதல் பெண்மணி அல்லவென்றாலும் (மரியா மிட்செல் 1849 இல் இங்கு கணிப்பாளராக சேர்ந்த முதல் பெண்மணியாவார்) முதல் பெண் வானியல் உதவியாளர் ஆவார். இங்கு தான் இவர் தன் கணவராகிய கிளிப்போர்டு சுபென்சர் இலெவிசைச் (இவரும் ஒரு வானியலாளர் ஆவார்) சந்தித்தார். இவர்கள் இருவரும் 1912 திசம்பர் 4 இல் திருமணம் செய்துகொண்டனர்.
# இசபெல் மார்ட்டின் இலெவிசு

## நூல்தொகை

- 1905 *1905 சூரிய ஒளிமறைப்பு முன்கணிப்பு* (ஆய்வுரை)
- 1919 *வானின் விந்தைகள்*
- 1922 *Astronomy for Young Folks*
- 1924 *சூரிய ஒளிமறைப்பு கையேடு*
# நாகின் (1976 திரைப்படம்)

**நாகின்** என்பது 1976 ஆண்டு வெளிவந்த ஒரு இந்தித் திரைப்படம் ஆகும். இது மக்கள் மத்தியில் மிகப்பெரும் வரவேற்பைப் பெற்றது.  
இப்படத்தைத் தழுவி தமிழில் நீயா என்ற திரைப்படம் வெளியானது.
# நாகின் (1976 திரைப்படம்)

## கதைச்சுருக்கம்

ஒரு பழங்கதையின் படி, நாகங்கள் ஒரு குறிப்பிட்ட வயதை அடையும் போது, மனித வடிவம் பெறுவர் என்று கூறப்படுகிறது. இதனால், இந்த திரைப்பட க் கதை, ஒரு ஆண் மற்றும் பெண் நாகம், தங்கள் மனித வடிவங்களில் பாடுவதும் ஆடுவதுமாகத் தொடங்குகிறது. ஆண் நாகம், நாகமாக மாறும் போது, வேட்டையாடுகிற உறுப்பினர்களில் ஒரு நபர் மூலம் சுட்டுக் கொல்லப்படுகிறார், அந்த நபர், ஆண் நாகம் ஒரு பெண்ணைத் தாக்க போவதாக நினைத்ததால் அவ்வாறு செய்தார். மீதமுள்ள கதையில் பெண் நாகம், தன் காதலரின் மரணத்திற்கு காரணமான நண்பர்களின் குழுவைப் பழிவாங்கும் நடவடிக்கையை மேற்கொள்கிறது. இறுதியில், விஜய் என்பவர் மட்டுமே உயிருடன் இருக்கிறார். மேலும் நாகினி அவரைக் கொல்வதற்கு முன்பே இறந்துவிட்டார், பிறகு அவர், தான் செய்தது தவறு என்றும், தன் வாழ்க்கை அழிந்தது போல், தன் பழிவாங்கும் எண்ணத்தால் பலரது வாழ்க்கை பறிபோய்விட்டது என்றும் உணர்கிறார். அவர் இறக்கும் தருவாயில், அவரது காதலன் அவரை வானத்தில் இருந்து அழைத்தார். இறந்த பிறகு அவருடன் சொர்க்கத்தில் மீண்டும் இணைகிறார்.
# நாகின் (1976 திரைப்படம்)

## பாடல்கள்

அனைத்து பாடல்களும் லக்ஷ்மி ப்யார்லேல் இசையமைப்பில் உருவாகியுள்ளது. அனைத்து பாடல்களின் வரிகளையும் வெர்மா மாலிக் எழுதியுள்ளார்.
| 1 | "தேரே சங்க் ப்யார் மேன் நஹின் தோட்னா" (Solo) | லதா மங்கேஷ்கர் | 05:08 |  |
| --- | --- | --- | --- | --- |
| 2 | "தேரே இஷ்க் கா முஜ் பே ஹுவா யே அஸர் ஹைன்" | மொஹம்மது ரஃபி, ஆஷா போஸ்லே | 06:13 |  |
| 3 | "தேரே மேரா மேரா தேரா" | சுமன் கல்யாண்பூர், கிஷோர் குமார் | 07:21 |  |
| 4 | "தேரே சங்க் ப்யார் மேன் நஹின் தோட்னா" (Sad Version) | லதா மங்கேஷ்கர் | 00:47 |  |
| 5 | "தேரே மேரே யரானோ" | மொஹம்மது ரஃபி, லதா மங்கேஷ்கர் | 06:24 |  |
| 6 | "தேரே சங்க் ப்யார் மேன் நஹின் தோட்னா" (Duet) | மஹேந்த்ர கபூர், லதா மங்கேஷ்கர் | 05:42 | } |
# பயாஸ்கோப்வாலா

## கதை

*பயாஸ்கோப்வாலா * என்பது ஆப்கானிஸ்தானின் காபூலில் இருந்து தப்பி வந்து கல்கத்தா வீதிகளில் குழந்தைகளுக்கு பயாஸ்கோப் காண்பித்து வாழ்கின்ற ரெஹ்மத் கான் (டேனி டென்சொங்பா) என்பவரின் வாழ்கையைச் சொல்லுவதாக உள்ளது. அவரின் மகள் வயதையொத்த மின்னி என்னும் சிறுமியிடம் பழகி சிறிது காலத்துக்குப் பின் அவள் வாழ்க்கையிலிருந்து நகர்ந்து விடுகிறார். பல ஆண்டுகள் கழிய, மின்னி வளர்ந்து பிரான்சு நாட்டில் ஆவணப் பட இயக்குநராகிவிடுகிறார். அவரது தந்தை ஆப்கானிஸ்தான் செல்லும்போது வானூர்தி நேர்ச்சியில் இறந்துவிடுகிறார். அவரது தந்தை அந்த பயணத்தை மேற்கொண்ட காரணத்தை அறிய மின்னி (கீதாஞ்சலி தபா) முயற்சி செய்வதும், பயாஸ்கோப்காரரான ரெஹ்மத் கானின் பின்புலத்தையும் தேடிக் கண்ட்டைவதும்தான் கதை.
# பயாஸ்கோப்வாலா

## நடிகர்கள்

- டேனி டென்சொங்பா - ரெஹ்மத் கானாக
- கீதாஞ்சலி தபா - மின்னி பாசு
- டிஸ்கா சோப்ரா - விகிதா
- அடில் ஹுசைன் - ரோபி பாசு
- பிரிஜேந்திரா காலா - போலா
- மீர் சர்வர் - ஸத்ரான்
# நவோமி மெக்கிளியூர் கிரிபித்சு

**நவோமி மெக்கிளியூர் கிரிபித்சு** *(Naomi McClure-Griffiths)* (பிறப்பு: ஜூலை 11, 1975)ஓர் அமெரிக்க வானியற்பியலாளரும் கதிர்வானியலாளரும் ஆவார். இவர் ஆத்திரேலியாவில் இருந்து அராய்ச்சி மேற்கொள்கிறார். Iஇவர் 2004 இல் பால்வழியின் ஒரு புதிய சுருள்கையைக் கண்டுபிடித்தார். இவர் முதன்மை அமைச்சர் மால்கோல்ம் மக்கிண்டோழ்சு இயற்பியல்சார் அறிவியலாளர் பரிசை 2006 இல் பெற்றார். இவர் 2015 இல் ஆத்திரேலிய அறிவியல் கல்விக்கழகத்தின் பவுசே பதக்கத்தை இயற்பியல் ஆராய்ச்சிக்காகப் பெற்றார்.
# நவோமி மெக்கிளியூர் கிரிபித்சு

## வாழ்க்கை

நவோமி மெலிசா மெக்கிளியூர் கிரிபித்சு ஜார்ஜியா மாநிலம், அட்லாண்டாவில் 1975, ஜூலை 11 அன்று பிறந்தார். இவர் 1993 இல் ஓபெர்லின் கல்லூரியில் சேர்ந்து பிரெஞ்சு மொழியும் இயற்பியலும் கற்றுத் தேறியுள்ளார். பின்னர் 1997 இல் மின்னெசோட்டா பல்கலைக்கழகத்தில் வானியற்பியல் படிக்க சேர்ந்துள்ளார்.இவர் முனைவர் பட்டத்துக்குப் படிக்கும்போது பன்னாட்டுப் பால்வெளித் தள அளக்கையில் பங்கேற்றார். இது தென்பால்வெளித் தள அளக்கையாகும். இந்த அளக்கை நமது பால்வழியில் உள்ள நீரக வளிம அளவைக் கண்டறிய மேற்கொள்ளப்பட்டது . இவர் 2001 ஆத்திரேலையாவில் நிலைத்திருந்து வாழ ஆத்திரேலியத் தேசிய அமைப்பான CSIRO வின் போல்ட்டன் ஆய்வுநல்கையைப் பெற்று அங்கு முதுமுனைவர் ஆய்வைத் தொடர்ந்தார்.  
இவர் இந்த ஆய்வில் உடுக்கண வெளியின் வளிம இயக்கத்தை ஆய்வு செய்து விண்மீன்களின் வெடிப்புகளின்போது வளிமக் குமிழிகளும் கூடுகளும் உருவாகி பால்வெளியை விட்டு வளிமங்கள் வெளியே தள்ளப்படுகின்றன என்பதைக் கண்டார். இத வளிமங்களின் இயக்கத்தில் வெற்றுவெளிப் புகைக் குழல்கள் உருவாகின்றன என்பதை அறிந்து அவ்வாறான இரண்டு புகைக்குழல்களைக் கண்டுபிடித்தார்.இத்தகைய ஒரு குழலில் பால்வெளித் தளத்தின் முழுவதும் மேலும் கீழும் விரிந்து பரவியதைக் கண்டுபிடித்தார். பிறகு 2004 இல் இவர் தன் முதுமுனைவர் ஆய்வின்போது ஒரு புதிய சுருள்கையைக் கண்டறிந்தார். இந்த புதிய கை முந்தைய வான்படங்களில் இருந்தாலும் அது பெயரிடப்படவில்லை என்பது மட்டுமன்றி இனங்காணப்படவும் இல்லை. இவர் இதற்காக ஒரு கணினிப் படிமத்தை உருவாக்கி அது நிலவுவதையும் தன் குழு தான் அதைக் கண்டுபிடித்தமையையும் நிறுவினார்.
# நவோமி மெக்கிளியூர் கிரிபித்சு

## தகைமைகளும் விருதுகளும்

இவர் 2006 இல் அந்த ஆண்டிற்கான இயற்பியல் அறிவியலாளருக்கு வழங்கும் மால்கோல்ம் மெக்கின்டோழ்சு பரிசைப் பெற்றார். இது அறிவியலுக்கு முதன்மை அமைச்சர் வழங்கும் பரிசுகளில் ஒன்றாகும்.  
> அதே ஆண்டில் முதன்மை ஆய்வாளராக வான முழுதும் உள்ள பால்வெளிகளின் அளக்கையைத் தொடங்கி வைத்தார்.. இவரது குழு 2011 இல் பன்னாட்டுப் பால்வழிக் காந்தப்புல வரைவை முழுமையாக்க கலந்து கொண்டது. இவர் 2015 இல் CSIRO இல் இருந்து விலகி, ஆத்திரேலியத் தேசியப் பல்கலைக்கழகத்தில் பேராசிரியராகச் சேர்ந்து, மவுண்ட் சுட்டிரோமியோ நோக்கீட்டகத்தில் தன் ஆய்வைத் தொடர்ந்தார்.
# நவோமி மெக்கிளியூர் கிரிபித்சு

## தேர்ந்தெடுத்த பணிகள்

-
-
-
-
-
-
-
-
-
# ஸ்கைஸ்கிராப்பர் (2018 திரைப்படம்)

**ஸ்கைஸ்கிராப்பர்** (***Skyscraper***) என்பது வெளிவர இருக்கின்ற அமெரிக்க அதிரடி பேரழிவு திரில்லர் திரைப்படமாகும். இத்திரைப்படத்தை ராசன் எம்.தர்பர் எழுதி இயக்கியிள்ளார். இப்படத்தில் டுவெயின் ஜான்சன், நீவ் காம்ப்பெல், சின் ஹான், ரோலண்ட் மோல்லர், பப்லோ ஸ்கிராபெர், பைரன் மான், ஹன்னா குவின்லிவன், நோவா டெய்லர் ஆகிய நட்சத்திரங்கள் நடித்துள்ளனர். படத்தின் படப்பிடிப்பு 2017 செப்டம்பரில் கனடாவின் பிரித்தானிய கொலம்பியாவின் வன்கூவரில் தொடங்கியது. இது 2018 சூலை 13 அன்று யுனிவர்சல் பிக்சர்சால் 2டி மற்றும் 3டி இல் வெளியிடப்பட உள்ளது.
# ஸ்கைஸ்கிராப்பர் (2018 திரைப்படம்)

## கதைச்சுருக்கம்

ஹாங்காங்கில் புதியதாக வானளாவும் புதிய கட்டிடம் ஒன்று உருவாகிறது. இந்தக் கட்டிடத்தின் தலைமை பாதுகாப்பு அலுவலராக எஃப்.பி.ஐயில் பணிபுரிந்த முன்னாள் அதிகாரியான ட்வைன் ஜான்சன் பொறுப்பேற்று, தன் குடும்பத்துடன் தங்குகிறார். "தி பெர்ல்" என்று அறியப்படும் இந்த வானளாவிய கட்டிடமானது பல மாடிகளைக் கொண்டதாக உள்ளது. கட்டிடத்தின் பாதுகாப்புக் குறைபாடுகளை கண்டறிந்து நிர்வாகத்திடம் இவர் முறையிட்டதை முதலாளிகள் ரசிக்கவில்லை ஒரு நாள் அந்தக் கட்டிடத்தில் ஊடுருவும் தீவிரவாதிகளால் 96-வது தளத்தில் தீ மூளுகிறது. இதனால் தீ கட்டிடம் நெடுகப் பரவுகிறது. இந்தப் பழியானது ஜான்சன் மீது சுமத்தப்பட்டு ஜான்சனை காவல்துறை ஒருபக்கம் விரட்ட, மறுபக்கம் தீப்பிடித்து எரியும் கட்டிடத்துக்குள் தீவிரவாதிகளுக்கு எதிராகவும் போராடி, அதேசமயம் எரியும் தளத்தில் சிக்கிய தனது குடும்பத்தையும் காப்பாற்றப் போராடுகிறார்.
# ஸ்கைஸ்கிராப்பர் (2018 திரைப்படம்)

## நடிகர்கள்

- டுவெயின் ஜான்சன் - எப்.பி.ஐ யில் பணிபுரிந்த முன்னாள் அதிகாரியும், வானளாவியின் தலைமை பாதுகாப்பு அலுவலரான வில் சியர்.
- நேஃப் கேம்ப்பெல் - வில் சியரின் மனைவி
- சின் ஹான் - ஜாவோ மி ஜீ
- ரோலண்ட் மொல்லெர்
- பாப்லோ ஸ்க்ரிபீர்
- பைரன் மன் - ஆய்வாளர் வூ
- ஹன்னா குவின்லிவன்
- நோவா டெய்லர்
- ஜேன்சன் டே - குன்மேன் 1
- பைரன் லாசன்
- எல்ஃபினா லூக் - சார்ஜந்த் ஹான்
# ஐசிசி ஆண்டின் சிறந்த தேர்வுத் துடுப்பாட்ட வீரர்

**ஐசிசி ஆண்டின் சிறந்த தேர்வுத் துடுப்பாட்ட வீரர்** (*ICC Test Player of the Year*) என்பது 2004 ஆம் ஆண்டில் இருந்து அந்தந்த ஆண்டுகளில் தேர்வுத் துடுப்பாட்டப் போட்டிகளில் சிறப்பாக விளையாடும் வீரர்களுக்கு வழங்கப்படும் விருது ஆகும்.இதனை பன்னாட்டுத் துடுப்பாட்ட அவை வழங்குகிறது. இந்த விருதானது ஆண்டுதோறும் வழங்கப்படும் பன்னாட்டுத் துடுப்பாட்ட அவையின் விருதுகளில் ஒன்றாகும்.
# ஐசிசி ஆண்டின் சிறந்த தேர்வுத் துடுப்பாட்ட வீரர்

## தேர்வு

இந்த விருதானது 56 நபர்கள் கொண்ட அவையின் பரிந்துரையின் பேரில் வழங்கப்படுகிறது. 2004 ஆம் ஆண்டில் இதில் 50 நபர்கள் இருந்தனர். இந்த அவையில் தேர்வுத் துடுப்பாட்டம் விளையாடும் நாடுகளின் அணியின் தலைவர்கள் 10 பேர், பன்னாட்டுத் துடுப்பாட்ட அவையின் மேற்றட்டு நடுவர் குழுவில் உள்ள 18 பேர் மற்றும் முன்னாள் துடுப்பாட்ட வீரர்கள் மற்றும் செய்தியாளர்கள் 28 பேர் உள்ளனர். இந்தக் குழுவின் முடிவில் சம நிலை ஏற்பட்டால் விருது பகிந்தளிக்கப்படும்.
# ஐசிசி ஆண்டின் சிறந்த தேர்வுத் துடுப்பாட்ட வீரர்

## விருது பெற்றவர்கள்

| ஆண்டு | வெற்றியாளர் | பரிந்துரைக்கப்பட்ட ஏனையோர் |
| --- | --- | --- |
| ராகுல் திராவிட் |  |  |
| ஜாக் கலிஸ் | இன்சமாம் உல் ஹக்  
அடம் கில்கிறிஸ்ற்  
கிளென் மெக்ரா  
ஷேன் வோர்ன் |  |
| ரிக்கி பாண்டிங் | முகம்மது யூசுப்  
மைக்கேல் ஹசி  
மகேல ஜயவர்தன  
ஷேன் வோர்ன் |  |
| முகம்மது யூசுப் | ரிக்கி பாண்டிங்  
மகேல ஜயவர்தன  
முத்தையா முரளிதரன்  
முகம்மது ஆசிப் |  |
| டேல் ஸ்டெய்ன் | சிவ்நாராயின் சந்தர்பால்  
மகேல ஜயவர்தன  
ஜாக் கலிஸ் |  |
| கவுதம் கம்பீர் | மிட்செல் ஜோன்சன்  
திலன் சமரவீர  
ஆன்ட்ரூ ஸ்ட்ராவுஸ் |  |
| வீரேந்தர் சேவாக் | சச்சின் டெண்டுல்கர்  
அசீம் ஆம்லா  
டேல் ஸ்டெய்ன் |  |
| அலஸ்டைர் குக் |  |  |
| குமார் சங்கக்கார |  |  |
| மைக்கல் கிளார்க் |  |  |
| மிட்செல் ஜோன்சன் |  |  |
| ஸ்டீவ் சிமித் |  |  |
| ரவிச்சந்திரன் அசுவின் |  |  |
| ஸ்டீவ் சிமித் | } |  |
# கருஞ்சிவப்பு நுனிச்சிறகன்

**கருஞ்சிவப்பு நுனிச்சிறகன்** வெள்ளையன்கள் குடும்பத்தைச் சேர்ந்த சிறிய வண்ணத்துப்பூச்சி ஆகும். இவை இந்தியா, இலங்கை, ஆப்பிரிக்கா மற்றும் தெற்கு பாகிஸ்தான் ஆகிய பகுதிகளில் பரவி காணப்படுகின்றன.
# கருஞ்சிவப்பு நுனிச்சிறகன்

## தோற்றம்

இவற்றின் தோற்றத்தின் காரணமாகவே இவை கருஞ்சிவப்பு நுனிச்சிறகன் என்ற பெயர் பெற்றிருக்கின்றன. சிறகின் மேற்புறமானது வெள்ளை நிறத்தில் கருநிற புள்ளிகளுடன் காணப்படும். இரு பாலினங்களும் முன்புற சிறகின் மேற்பகுதியில் பெரிய கருஞ்சிவப்பு நிற திட்டு கொண்டிருக்கும். பெண் பூச்சிகளின் கருஞ்சிவப்பு நிற திட்டு கரும்புள்ளிகளுடன் காணப்படும்.
# உர்சுலா பி. மார்வின்

**உர்சுலா பைலி மார்வின்** *(Ursula Bailey Marvin)* (பிறப்பு: ஆகத்து 20, 1921) ஓர் அமெரிக்க கோள் அறிவியலாளரும்ம் எழுத்தாளரும் ஆவார். இவர் சுமித்சோனிய வானியற்பியல் காணகத்தில் பணிபுரிந்தார்.  
இவர்1997 இல் அறிவியல், பொறியியலில் பெண்களுக்கான வாழ்நாள் சாதனை விருதை வென்றார். இவருக்கு 1986 இல் அமெரிக்கப் புவியிய்ல் கழகம் புவியியல் வரலாற்று விருதை வழங்கியது. இவர் 2005 ஆம் ஆண்டின் சுயி டய்ல்ர் பிரீடுமன் பதக்கத்தைப் பெற்றார். அண்டார்ட்டிகாவின் மார்வின் நுனாதாக் இவரது நினைவாகப் பெயரிடப்பட்டது. இவருக்கு 2012 இல் வானிலையியல் கழகம் தன் சேவை விருதை வழங்கியது. இது இவரது விண்கல் ஆய்வாளர்களின் விண்கற்களின் வாய்மொழி வரலாற்றுக்காக வழங்கப்பட்டது. சிறுகோள் (4309) மார்வின் இவரது நினைவாகப் பெயரிடப்பட்டது.
# உர்சுலா பி. மார்வின்

## வாழ்க்கைப் பணி

மார்வின் வெர்மாண்டில் பிறந்தார். இவர் தன் இளவல் பட்டத்தை வரலாற்றில் 1943 இல் டஃப்ட்சு பல்கலைக்கழகத்தில் பெற்றார்.
இவர் 1946 இல் ஆர்வார்டு பல்கலைக்கழக இராடுகிளிப் கல்லூரியில் தன் முதுவர் பட்டத்தை புவியியலில் பெற்றார்.
இவர் 1952 இல் புவியியலாளர் தாமசு குரோக்கெட் மார்வினை(ஜூன் 28, 1916 – ஜூலை 1, 2012) மணந்தார். இவர் சுமித்சோனிய வானியற்பியல் கணகதில் நிலையான ஆராய்ச்சியாளர் பதவியை 1961 இல் பெற்றார். இவர் தன் முனைவர் பட்டத்தைப் புவியியலில் ஆர்வார்டில் இருந்து 1969 இல் பெற்றார். இவரது கோள் அறிவியலுக்கான பங்களிப்புகள் விண்கற்கள், நிலாப் பதக்கூறுகளின் ஆய்வாகும். இவர் இசுபுட்னிக் 4 இன் பதக்கூறுகளை இரும்பு விண்கற்கள் தொடர்பான ஆய்வுப் பயன்பாடுகளுக்காக காலப்போக்கில் உயிரகவேற்ற வினைபொருள்கள் அடையும் மாற்றங்களின் பகுப்பாய்வைச் செய்து பல கட்டுரைகளை வெளியிட்டார். இவர் அப்பொல்லோ 12, அப்பொல்லோ 15, அப்பொல்லோ 16 திட்டங்களில் கொண்டுவரப்பட்ட பதக்கூறுகளை ஆய்வு செய்துள்ளார்.
கூடுதலாக இவர் உருசிய நிலாப்பயணங்களில் கொணரப்பட்ட நிலாப் பதக்கூறுகளை உலூனா16, உலூனா 20 ஆகிய பயணங்களுக்காக பகுப்பாய்வு செய்துள்ளார்.  
மூன்று தொடக்கநிலை ANSMET அளக்கைகளுக்காக இவர் அண்டார்ட்டிகா சென்றுவந்துள்ளார் இவர் முதல் நிலா விண்கல்லான ஆலன் கில்சு A81005 இன் கூறுகளையும் பகுப்பாய்வு செய்துள்ளார்.  
இவர் 1975 முதல் 1985 வரை டஃப்ட்சு பல்கலைக்கழகத்தின் தகைமை அறக்கட்டளையாளராக இருந்துள்ளார்.
# தில்மா

**தில்மா** (**Dilmah**) என்பது இலங்கையின்சர்வதேசஅளவில்மிக அங்கீகரிக்கப்பட்டவணிகச்சின்ன தேநீர் ஆகும். இந்த நிறுவனமானது 1974 இல் மெர்ரில் ஜே பெர்னாண்டோவால் நிறுவப்பட்டது. பெர்னாண்டோவின் மகன்கள்தில்ஹான்மற்றும் மாலிக்ஆகியோரின் பெயர்களை இணைத்துநிறுவனத்துக்கு தில்மா என்ற பெயரைத் தேர்ந்தெடுத்தார்.இதுஎசுத்தோனியா,ஐக்கிய இராச்சியம், துருக்கி, லித்துவேனியா, பாக்கித்தான், போலந்து, உருசியா, அங்கேரி, கனடா, சிலி, தென்னாப்பிரிக்கா, ஆத்திரேலியா, இந்தோனேசியா, யப்பான்,அமெரிக்க ஐக்கிய நாடு,நியூசிலாந்துபோன்றநாடுகள்உட்பட உலகின் 100 நாடுகளில்கிடைக்கிறது.2009 ஆம் ஆண்டில் தில்மா உலகில் ஆறாவது மிகப்பெரிய தேயிலை பிராண்டு என்று கருதப்பட்டது.
# தில்மா

## வரலாறு

இந்த நிறுவனத்தின் நிறுவனரான மெரில் பெர்னாண்டோ 1900 ஆம் ஆண்டு நீர்கொழும்புக்கு அருகில் உள்ள பல்லன்சேனாஎன்றசிற்றூரில் பிறந்து, கொழும்புக்கு குடிபெயர்ந்தார்.பின்னர் லண்டனில் மின்கிங் லேனில் பயிற்சி பெற்று,இலங்கைதேநீர்சோதனையாளராகஆனார்.  
1985 ஆம் ஆண்டில், மெர்ரில் பெர்னாண்டோ, ஆத்திரேலியபல்பொருள்அங்காடி விற்பனையாளரான கோலஸை தனது தேநீர்பிராண்டான தில்மாவைஅங்காடியில்இருப்புவைக்க ஒப்புக் கொள்ளவைத்தார்.பின்னர்கொல்சிடம்தனதுதேநீர்பிராண்டைவாங்கிஇருப்புவைக்கபேசிசம்மதிக்கவைத்தார்அதன்விளைவாக 1988 ஆம் ஆண்டில் மெல்போர்ணின் கோல்ஸ்கடையின்அலமாரிகளில் தில்மாஇருப்புவைக்கப்பட்டது அதன் அலமாரிகளில் சேமித்து வைத்தது. இறுதியில்இது விக்டோரியாவில் 35 கோல்ஸ் கடைகளுக்கும் பரவியது, பின்னர் வூல்வொர்தும் தில்மாவைநல்லமுறையில் விற்பனை செய்யத் தொடங்கியது. தில்மா பின்னர் நியூசிலாந்திற்கு ஏற்றுமதி செய்யப்பட்டது, தற்போது அதுஅங்குஅதிகம்விற்பனையாகும்ஒருபிராண்டாகஉள்ளது, அதன் பிறகுஐரோப்பா மற்றும்வட அமெரிக்காவுக்கும்ஏற்றுமதியானது.1988 ஆம் ஆண்டு ஆத்திரேலியாவில்தில்மா தேயிலை பிராண்ட்அறிமுகப்படுத்தப்பட்டபோது ஒரு விளம்பரம் உருவாக்கப்பட்டு அந்நாட்டு தேசிய தொலைக்காட்சியில் ஒளிபரப்பப்பட்டது.இன்று தில்மாவின் உலகளாவிய வருடாந்த விற்பனைகளில் ஆஸ்திரேலியாவின் பங்கு 10விழுக்காடு ஆகும்.
# பன்னாட்டுத் துடுப்பாட்ட அவை விருதுகள்

**பன்னாட்டுத் துடுப்பாட்ட விருதுகள்** (*ICC Awards*) என்பது பன்னாட்டுத் துடுப்பாட்ட அவையினால் ஆண்டுதோறும் பன்னாட்டுப் போட்டிகளில் சிறப்பாக விளையாடும் வீரர்களைக் கௌரவிக்கும் விதமாக வழங்கப்படும் விருதுகள் ஆகும்.இந்த விருது 2004 ஆம் ஆண்டில் இருந்து வழங்கப்பட்டு வருகிறது. இது ஒரு ஆண்டாக துடுப்பாட்ட வீரர்களின் செயல்பாட்டினை ஆராய்ந்து வழங்கப்படுகிறது. விளம்பர ஆதரவு காரணங்களினால் 2011 முதல் 2014 வரை இந்த விருது *எல்ஜி* பன்னாட்டு விருதுகள் என வழங்கப்பட்டது.
# பன்னாட்டுத் துடுப்பாட்ட அவை விருதுகள்

## விருதின் பிரிவுகள்

- சோபர்ஸ் விருது (ஆண்டின் துடுப்பாட்ட வீரர்)
- ஆண்டின் தேர்வுத் துடுப்பாட்ட வீரர்
- சிறந்த ஒருநாள் பன்னாட்டுத் துடுப்பாட்ட வீரர்
- சிறந்த பன்னாட்டு இருபது20 வீரர்
- சிறந்த வளர்ந்து வரும் வீரர் (இந்த விருது பெறுவதற்கு வீரர்கள், 26 வயதிற்குள் இருக்க வேண்டும். மேலும் ஐந்து தேர்வுத் துடுப்பாட்டம் அல்லது பத்து ஒருநாள் பன்னாட்டுத் துடுப்பாட்டிகளுக்கு மேல் அவர் விளையாடியிருக்கக் கூடாது எனும் விதி உள்ளது)  
- *டேவிட் ஷெபர்டு கோப்பை (சிறந்த நடுவர் விருது)*
- சிறந்த தலைவர் (துடுப்பாட்டம்) விருது
- சிறந்த கூட்டாளி வீரர்
- உலக லெவன் அணி (தேர்வுத் துடுப்பாட்டம்)
- உலக லெவன் அணி (ஒருநாள் பன்னாட்டுத் துடுப்பாட்டம்
- எல்ஜி மக்கள் தேர்வு விருது
# பன்னாட்டுத் துடுப்பாட்ட அவை விருதுகள்

## விருதின் பிரிவுகள்

### பெண்கள் துடுப்பாட்ட அணி

- ஆண்டின் சிறந்த தேர்வுத் துடுப்பாட்ட வீரர்
- சிறந்த ஒருநாள் பன்னாட்டுத் துடுப்பாட்ட வீரர்
- சிறந்த பன்னாட்டு இருபது20 வீரர்
- சிறந்த வளர்ந்து வரும் வீரர் (இந்த விருது பெறுவதற்கு வீரர்கள், 26 வயதிற்குள் இருக்க வேண்டும். மேலும் ஐந்து தேர்வுத் துடுப்பாட்டம் அல்லது பத்து ஒருநாள் பன்னாட்டுத் துடுப்பாட்டிகளுக்கு மேல் அவர் விளையாடியிருக்கக் கூடாது எனும் விதி உள்ளது)
- உலக லெவன் அணி (ஒருநாள் பன்னாட்டுத் துடுப்பாட்டம்)
- உலக லெவன் அணி (பன்னாட்டு இருபது20)
# பன்னாட்டுத் துடுப்பாட்ட அவை விருதுகள்

## 2017

- சோபர்ஸ் விருது: விராட் கோலி (இந்தியா)
- ஆண்டின் சிறந்த தேர்வுத் துடுப்பாட்ட வீரர்: ஸ்டீவ் சிமித் (ஆத்திரேலியா)
- சிறந்த ஒருநாள் பன்னாட்டுத் துடுப்பாட்ட வீரர்:விராட் கோலி (இந்தியா)
- சிறந்த பன்னாட்டு இருபது20 வீரர்:யுவேந்திர சாஹல் (இந்தியா)
- சிறந்த வளர்ந்து வரும் வீரர்: ஹசன் அலி( பாக்கித்தான்)
- சிறந்த கூட்டாளி வீரர்: ரஷீத் கான் (ஆப்கானித்தான்)
- *டேவிட் ஷெபர்டு கோப்பை (சிறந்த நடுவர் விருது):*மரீசு எரஸ்மசு (தென்னாப்பிரிக்கா)
# பன்னாட்டுத் துடுப்பாட்ட அவை விருதுகள்

## 2018

- ஆண்டின் சிறந்த தேர்வுத் துடுப்பாட்ட வீரர்: விராட் கோலி (இந்தியா)
- சிறந்த ஒருநாள் பன்னாட்டுத் துடுப்பாட்ட வீரர்:விராட் கோலி (இந்தியா)
- சிறந்த பன்னாட்டு இருபது20 வீரர்: ஆரன் பிஞ்ச் (ஆத்திரேலியா)
- சிறந்த வளர்ந்து வரும் வீரர்: ரிஷப் பந்த் (இந்தியா)
- சிறந்த கூட்டாளி வீரர்: கலம் மெக்லியாட் (இசுக்கொட்லாந்து)
- *டேவிட் ஷெபர்டு கோப்பை (சிறந்த நடுவர் விருது):* குமார் தர்மசேன (இலங்கை)
# பன்னாட்டுத் துடுப்பாட்ட அவை விருதுகள்

## 2018

### பெண்கள்

- ஆண்டின் சிறந்த துடுப்பாட்ட வீரர்: ஸ்மிருதி மந்தனா (இந்தியா)
- சிறந்த ஒருநாள் பன்னாட்டுத் துடுப்பாட்ட வீரர்:ஸ்மிருதி மந்தனா(இந்தியா)
- சிறந்த பன்னாட்டு இருபது20 வீரர்: அலிசா ஹாலி (ஆத்திரேலியா)
- சிறந்த வளர்ந்து வரும் வீரர்: சோபி எக்லஸ்டோன் (இங்கிலாந்து
# தான்யா ஆரிசன்

**தான்யா ஆரிசன்** *(Tanya Harrison)* ஒரு கோள் அறிவியலாளர் ஆவார். இவர் அரிசோனா அரசு பல்கலைக்கழக விண்வெளித் தொழில்நுட்ப, அறிவியல் முனைவின் ஆராய்ச்சி இயக்குந்ராக உள்ளார். இவர் செவ்வாய் ஆப்பர்ச்சூனிட்டி ஊர்திக்கல அறிவியல் குழுவின் உறுப்பினர் ஆவார்.
# தான்யா ஆரிசன்

## கல்வி

ஆரிசன் தன் ஐந்து அகவையிலேயே "யப்பானில் பெரும்பறவை" எனும் படத்தைப் பார்த்து விண்வெளி பற்றி ஆர்வம் அடைந்துள்ளர். She joined the Seattle chapter of The Mars Society, and attended the 3rd International Mars Society Conference in Toronto. Harrison completed her PhD, "Global-Scale Studies of Martian Mid-Latitude Landforms" at the University of Western Ontario's Centre for Planetary Science and Space Exploration in 2016. இவர் முதுவர் பட்டமேற்படிப்பின்போதே மக்கள் பரப்புரை உதவியாளராகப் பணிபுரிந்துள்ளார்.
# தான்யா ஆரிசன்

## ஆராய்ச்சி

இவரது ஆராய்ச்சி செவ்வாய் புறவடிவியலிலும் கதிர்நிரலியல், பனியாற்றியல் சார்ந்த புவி ஒப்புமைகளிலும் அமைந்தது. இங்கு இவர் நாசாவின் செவ்வாய் வெள்ளோட்ட வட்டணைக்கலத்தின் அறிவியல் இயக்க்க் குழுவில் செய்ல்பட்டார். இவர் 2010 முதல் 2012 வரையில் கோளியல் கழகத்தில் வலைத்தளப் பதிப்பாசிரியராகப் பணிபுரிந்தார். She won a second in 2013 as part of the Mars Science Laboratory Mast Camera team. இவர் ஆராய்ச்சி உதவியாளராக கோள் அறிவியல் தேட்ட மையத்தில் மேற்கு ஒண்டாரியோ பல்கலைக்கழகத்தில் பணியாற்றினார்.
# கோவை கலைமகள் கலை அறிவியல் கல்லூரி

**கோவை கலைமகள் கலை அறிவியல் கல்லூரி ** (koval kalaimagal colleg of art and sciens) என்பது தமிழ்நாட்டின் கோவை நகரத்தில் உள்ள ஒரு கலை அறிவியல் கல்லூரியாகும். பாரதிதாசன் பல்கலைக்கழகத்தின் கீழ் செயல்பட்டு வருகிற, இது கோவை கலைமகள் கல்வி அறக்கட்டளையால் தொடங்கப்பட்டது. கோவை நகரிலிருந்து 25 கி.மீ. தொலைவில் உள்ள நரசிப்புரத்தில் இயற்கை எழில்மிக்கச் சூழலில் அமைந்துள்ளது.
# கோயம்புத்தூர் மேலாண்மை மற்றும் தொழில்நுட்பக் கல்லூரி

**கோயம்புத்தூர் மேலாண்மை மற்றும் தொழில்நுட்பக் கல்லூரி** (cojmbatore institute of managment and technology) என்பது தமிழ்நாட்டின் கோவை நகரத்தில் உள்ள ஒரு மேலாண்மை மற்றும் தொழில்நுட்பக் கல்லூரியாகும். பாரதிதாசன் பல்கலைக்கழகத்தின் கீழ் செயல்பட்டு வருகிற, இது கோவை கலைமகள் கல்வி அறக்கட்டளையால் தொடங்கப்பட்டது. கோவை நகரிலிருந்து 25 கி.மீ. தொலைவில் உள்ள நரசிப்புரத்தில் இயற்கை எழில்மிக்கச் சூழலில் அமைந்துள்ளது.
# ஹரோல்ட் லாயிட்

**சர். ஹரோல்ட் கிளேடன் லாயிட் (Harold Clayton Lloyd Sr.** (ஏப்ரல் 20, 1893&nbsp;– மார்ச்8, 1971) என்பவர் அமெரிக்க ஐக்கிய நாட்டைச் சேர்ந்த நடிகர்,நகைச்சுவயாளர், இயக்குநர் (திரைப்படம்), தயாரிப்பாளர், திரைக்கதை எழுத்தாளர், மற்றும் சண்டை நிகழ்த்துநர் ஆவார். இவர் ஊமைப்படங்களில் நகைச்சுவையாக நடித்ததன் மூலம் பரவலாக அறியப்படுகிறார்.  
ஊமைப்பட காலங்களில் சிறந்து விளங்கிய சார்லி சாப்ளின் மற்றும் பஸ்டர் கீடன் ஆகியோருடன் இணைந்து அறியப்படுகிறார். இவர் 1914 முதல் 1947 ஆம் ஆண்டு வரையிலான காலகட்டங்களில் சுமார் 200 திரைப்படங்களில் நடித்துள்ளார். இதில் ஊமைப் படங்கள் மற்றும் பேசும்படங்களில் நடித்துள்ளார்.இவர் *கிளாசஸ்* எனும் கதாப்பாத்திரத்தில் நடித்ததன் மூலம் பரவலாக அறியப்பட்டார்.
# ஹரோல்ட் லாயிட்

## ஆரம்பகால வாழ்க்கை

ஹரோல்ட் கிளேடன் லாயிட் ஏப்ரல் 20, 1983 இல் பர்சார்ட், நெப்ராஸ்காவில் பிறந்தார். இவரின் தந்தை ஜேம்ஸ் தர்சி லாயிட் தாய் சாரா எலிசபெத் ஃபிரேசர் ஆவர். இவரின் மூதாதையர்கள் வேல்சை சேர்ந்தவர்கள் ஆவர். இவரின் தந்தையின் சில தொழில்கள் தோல்வியடைந்தது. இதனால் இவரின் பெற்றோர்கள் 1910 ஆம் ஆண்டில் திருமண முறிவு பெற்றனர். பின் தனது தந்தையுடன் சான் டியேகோ , கலிபோர்னியாவில் குடியேறினர். தனது சிறுவயது முதலே நாடகத் திரைப்படங்களில் நடித்து வந்தார். 1912 ஆம் ஆண்டில் நகைச்சுவைத் திரைப்படத்தில் நடித்தார்.  
**பேசும் குறும்படங்கள் மற்றும் அம்சங்கள்**  
லாயிட் தாமஸ் எடிசனின் அசைவு படங்கள் நிறுவனத்தில் பணிபுரிந்தார். *தி ஓல்ட் மாங்க்ஸ் டேல்* தயாரிப்பில் யாக்கி இந்தியன் எனும் திரைப்படத்தில் முதல் முதலாகத் தோன்றினார். தனது 20 வயதில், லாயிட் லாஸ் ஏஞ்சல்ஸுக்கு குடிபெயர்ந்தார். யுனிவர்சல் ஸ்டுடியோஸால் அவர் பணியமர்த்தப்பட்டார். பின்பு திரைப்படத் தயாரிப்பாளர் ஹால் ரோச்சுடன் நட்பு கொண்டார். லாயிட் 1913 ஆம் ஆண்டில் தனது சொந்த நிறுவனத்தை ரோச்சுடன் இணைந்து தொடங்கினார் .
# ஹரோல்ட் லாயிட்

## **தனிப்பட்ட வாழ்க்கை**

லாயிட் தனது மில்ட்ரெட் டேவிஸை என்பவரை பிப்ரவரி 10, 1923 அன்று கலிபோர்னியாவின் லாஸ் ஏஞ்சல்ஸில் மணந்தார். இந்தத் தம்பதினருக்கு குளோரியா லாயிட் (1923–2012) மற்றும் ஹரோல்ட் கிளேட்டன் லாயிட் ஜூனியர் (1931-1971) ஆகிய இரண்டு குழந்தைகள் இருந்தனர்: அவர்கள் செப்டம்பர் 1930 இல் குளோரியா ஃப்ரீமேன் (1924-1986) என்பவரைத் தத்து எடுத்தனர். அவருக்கு இவர்கள் மார்ஜோரி எலிசபெத் லாயிட் என்று பெயர் மாற்றினர். ஆனால் அவர் பெரும்பாலும் பெக்கி என்று அழைக்கப்பட்டார். லாயிட் டேவிஸை நடிப்பு வாழ்க்கையைத் தொடர வேண்டாம் எனக் கூறினார். லாயிட் இறப்பதற்கு இரண்டு ஆண்டுகளுக்கு முன்பு 1969 ஆம் ஆண்டில் டேவிஸ் மாரடைப்பால் இறந்தார். அவரது உண்மையான வயது வெளிப்படையாகத் தெரியாவிட்டாலும் ஒரு குடும்ப செய்தித் தொடர்பாளர் அப்போது அவருக்கு 66 வயது என்று சுட்டிக்காட்டினார். ஹரோல்ட் ஜூனியர் தனது தந்தைக்கு மூன்று மாதங்களுக்குப் பிறகு பக்கவாதத்தினால் இறந்தார்.  
லாயிட்ஸின் பெவர்லி ஹில்ஸ் க்ரீனாக்ரெஸ் எனும் இல்லமானது 1926-1929 ஆம் ஆண்டில் 44 அறைகள், 26 குளியலறைகள், 12 நீரூற்றுகள், 12 தோட்டங்கள் மற்றும் ஒன்பது துளைகள் கொண்ட கோல்ஃப் மைதானத்துடன் கட்டப்பட்டது. 1943 ஆம் ஆண்டில் இவரது திரைப்பட பெட்டகத்தில் தீ விபத்து ஏற்பட்டது. அப்போது அதன் மதிப்பு 2 மில்லியன் அமெரிக்க டாலராக இருக்கலாம் என மதிப்பிடப்பட்டது. லாயிட் அவரது மனைவியால் காப்பாற்றப்பட்டார்.இவர் திரைப்படப் பெட்டி அறையில் நினைவிழந்து இருந்த சமயத்தில் டேவிஸ் இவரை பாதுகாப்பு அறைக்குள் இழுத்துச் சென்று காப்பற்றினார். லாயிட் விருப்பத்திபேரில் திரைப்பட வரலாற்றின் அருங்காட்சியகமாக மாற்றுவதற்காக லாயிட் குடும்பம் 1975 ஆம் ஆண்டில் அந்த வீட்டை விற்றது.  
அந்த வீட்டின் மைதானம் பிரிக்கப்பட்டது, ஆனால் வீட்டின் பிரதான பகுதிகள் மற்றும் பிரதான தோட்டங்கள் ஆகிய பிரிக்கப்படாமல் இருந்தது. அவை பெரும்பாலும் குடிமை நிதி திரட்டும் நிகழ்வுகளுக்காகவும், படப்பிடிப்பின் இருப்பிடமாகவும் பயன்படுத்தப்படுகின்றன, இது *வெஸ்ட் வேர்ல்ட்* மற்றும் *தி லவ்ட் ஒன்* போன்ற படங்கள் இங்கு படமாக்கப்பட்டன. இந்த வீடு தேசிய வரலாற்று இடங்களின் பதிவேட்டில் பட்டியலிடப்பட்டுள்ளது .  
மரியாதைகள்1503 வைன் ஸ்ட்ரீட்டில் அமைந்துள்ள ஹாலிவுட் வாக் ஆஃப் ஃபேமில் ஒரு நட்சத்திரத்துடன் சவுப் படங்களுக்கு பங்களித்ததற்காக லாயிட் 1960 ஆம் ஆண்டில் கவுரவிக்கப்பட்டார். 1994 ஆம் ஆண்டில், கேலிச்சித்திர நிபுணர் அல் ஹிர்ஷ்பீல்ட் வடிவமைத்த யுனைடெட் ஸ்டேட்ஸ் தபால்தலையில் அவரது படத்துடன் கவுரவிக்கப்பட்டார் .1953 ஆம் ஆண்டில், லாயிட் ஒரு "மாஸ்டர் நகைச்சுவை நடிகர் மற்றும் நல்ல குடிமகன்" என்பதற்காக அகாதமி விருதைப் பெற்றார். நெப்ராஸ்காவின் புர்ச்சார்ட் நகரில் லாயிட் பிறந்த இடம் ஒரு அருங்காட்சியகமாக பராமரிக்கப்பட்டு வருகிறது.
# ஹரோல்ட் லாயிட்

## இறப்பு

லாயிட் மார்ச் 8, 1971 இல் ஆண்மைச்சுரப்பிப் புற்றுநோயினால் கலிபோர்னியாவில் உள்ள பிவர்லிஹில்சில் உள்ள தனது வீட்டில் காலமானார்.
# பஸ்டர் கீடன்

**ஜோசப் ஃபிராங்க் "பஸ்டர்" கீடன் (Joseph Frank** "**Buster**" **Keaton** (அக்டோபர்:4, 1895&nbsp;– பெப்ரவரி:1, 1966) என்பவர் அமெரிக்க ஐக்கிய நாட்டைச் சேர்ந்த நடிகர்,நகைச்சுவயாளர், இயக்குநர் (திரைப்படம்), தயாரிப்பாளர், திரைக்கதை எழுத்தாளர், மற்றும் சண்டை நிகழ்த்துநர் ஆவார். இவர் ஊமைப்படங்களில் நகைச்சுவையாக நடித்ததன் மூலம் பரவலாக அறியப்படுகிறார். வலி, துன்பம் முதலான எதையும் தாங்கி, அதை வெளிக்காட்டிக் கொள்ளாதவர், உணர்ச்சியற்ற முகத்தோற்றம் போன்ற வகையில் நடித்ததன் மூலம் இவர் பிரபலமானார். இந்தவகையில் நடித்தற்காக *தி கிரேட் ஸ்டோன் பேஸ் (கல் முகம் கொண்டவர்) எனும் புனைபெயர்* கொண்டு அழைக்கப்பட்டார். இவர் 1920 முதல் 1966 ஆம் ஆண்டு வரை இவர் தொடர்ச்சியான திரைப்படங்களில் நடித்து வந்தார். அப்போது திரைப்பட விமர்சகரான *ரோஜர் எபெர்ட்* திரைப்படத் துறை வரலாற்றில் மிகச் சிறந்த நடிகர் பஸ்டர் என்பதில் சந்தேகமில்லை எனத் தெரிவித்தார். இதில் தெ ஜெனரல் திரைப்படம் இவரின் சிறந்த திரைப்படமாக அறியப்படுகிறது. ஆர்சன் வெல்ஸ் என்பவர் திரைப்படத் துறை வரலாற்றில் நகைச்சுவையின் உச்சமாக தெ ஜெனரல் உள்ளது எனத் தெரிவித்தார்.*எண்டெர்டெயின்மென்ட் வீக்லியின் சிறந்த* இயக்குநர்களுக்கான தரவரிசையில் இவருக்கு ஏழாவது இடம் கிடைத்தது. மேலும் 1999 ஆம் ஆண்டில் அமெரிக்கத் திரைப்பட நிறுவனம் வெளியிட்ட சிறந்த ஆண் ஹாலிவுட் நடிகர்களுக்கான தரவரிசையில் இவருக்கு 21 ஆவது இடம் கிடைத்தது.
# பஸ்டர் கீடன்

## ஆரம்பகால வாழ்க்கை

ஜோசப்ஃபிரான்க் கீடன் அக்டோபர் 4, 1895 இல் பிக்குவா, கேன்சசில் பிறந்தார்.
# பஸ்டர் கீடன்

## தற்சார்பு தயாரிப்பாளர்களுக்காக நடித்தது

| எழுத்தாளர் | இயக்குநர் (திரைப்படம்) | பங்கு பாத்திரம் |  |  |
| --- | --- | --- | --- | --- |
| அக்டோபர் 15, 1952 | பேரடைஸ் ஃபார் பஸ்டர் | பஸ்டர் | — |  |
| அக்டோபர் 2, 1965 | *தெ ரைல்ரோடர்* | தெ மேன் | — |  |
| சனவரி 8, 1965 | பிலிம் | தெ மேன் | — |  |
| சனவரி 8, 1966 | *தெ ஸ்கிரைப்* | ஜர்னலிஸ்ட் | — | } |
# Module:Location map/data/doc

<includeonly>__NOEDITSECTION__
}  
**** is a location map definition used to overlay markers and labels on } map of }. The markers are placed by latitude and longitude coordinates on the default map or a similar map image.
# Module:Location map/data/doc

## Usage

These definitions are used by the following templates when invoked with parameter "":
-
-
-
-
# Module:Location map/data/doc

## Map definition

- <code>**name** = </code>
- : Name used in the default map caption  
- <code>**image** = </code>
- : The default map image, without "Image:" or "File:"
# ஒடெசா

2005-இல் வெளியிட்ட உக்ரைன் நாட்டின் வரைபடம், நீளம் மற்றும் அகலம் ]]  
**ஒடெசா** (*Odessa*, ; ) உக்ரைனின் மூன்றாவது பெரிய நகரமாகும். இது ஒடேசா மாகாணத்தின் தலைநகரம் ஆகும். மேலும் இது உக்ரைனின் முதன்மையான சுற்றுலாவிடமாகவும் கடல் துறையாகவும் போக்குவரத்து மையமாகவும் விளங்குகின்றது. கருங்கடலின் வடமேற்கு கடலோரத்தில் அமைந்துள்ளது. ஒடெசா ஒப்லாஸ்த்தின் நிர்வாக மையமாகவும் பலவின பண்பாட்டு மையமாகவும் விளங்குகின்றது. ஒடெசா சிலநேரங்களில் "கருங்கடலின் முத்து", எனவும் "தெற்குத் தலையகர்" ( உருசியப் பேரரசு மற்றும் சோவியத் ஒன்றியம் ஆட்சியில்) எனவும் "தெற்கு பால்மைரா"எனவும் குறிப்பிடப்படுகின்றது.  
ஒடெசா நிறுவப்படும் முன்னர் இந்தவிடத்தில் தொன்மை கிரேக்க குடியிருப்பு இருந்தது. பின்னர் தாதர்கள் குடியிருப்பும், கிரீமியாவின் கான் 1440இல் நிறுவிய "அசிபே" நகரும் இருந்தன. லித்துவிய சிற்றரசர் ஆட்சியில் சிறிதுகாலம் இருந்தபின்னர் அசிபேயும் அதன் சுற்றுவட்டாரங்களும் 1529இல் உதுமானியர்களின் கீழ் இருந்தது. 1792இல் உதுமானியப் பேரரசின் தோல்விக்குப் பிறகு உருசியா இதைக் கைப்பற்றியது.
1794இல் உருசியப் பேரரசின் மகா கத்தரீன் அரசாணைப்படி ஒடெசா முறையாக உருவாக்கப்பட்டது. 1819 முதல் 1858 வரை ஒடெசா கட்டற்றத் துறைமுகமாக இருந்தது. சோவியத் காலத்தில் சோவியத் ஒன்றியத்தின் முதன்மையான வணிகத் துறைமுகமாக விளங்கியது. சோவியத் கடற்படைத் தளமும் நிறுவப்பட்டது. சனவரி 1, 2000இல் ஒடெசா வணிகத் துறைமுகம் 25 ஆண்டுகளுக்கு கட்டற்றத் துறைமுகமாகவும் கட்டற்ற பொருளியல் வலயமாகவும் அறிவிக்கப்பட்டது.
# ஒடெசா

## இதனையும் காண்க

- ஒடெசா மாகாணம்
# வட சென்னை (திரைப்படம்)

**வட சென்னை (Vada Chennai**) வெளிவந்துள்ள தமிழ்த் திரைப்படம் ஆகும். இதனை வெற்றிமாறன் இயக்கியுள்ளார். இது வடசென்னை பகுதியில் உள்ள மக்களின் 35 ஆண்டுகால வாழ்க்கையைப் பற்றிய கதையாகும். இதில் தனுஷ் கேரம் வீரராக முக்கியக் கதாப்பாத்திரத்தில் நடிக்கிறார். இந்தத் திரைப்படத்தை சுபாஸ்கரன் அல்லிராஜாவின் லைக்கா தயாரிப்பகம், தனுஷின் உண்டர்பார் நிறுவனம் மற்றும் வெற்றிமாறனின் கிராஸ்ரூட் பிலிம் பேக்டரி நிறுவனம் இணைந்து தயாரித்துள்ளது. இதில் சமுத்திரக்கனி, ஐஸ்வர்யா ராஜேஷ் மற்றும் ஆண்ட்ரியா ஜெரெமையா ஆகியோர் முக்கியக் கதாப்பாத்திரங்களில் நடித்துள்ளனர். இந்தப் படம் பற்றிய அதிகாரப்பூர்வ அறிவிப்பு நவம்பர் 2011 ஆம் ஆண்டில் வெளியானது. மார்ச் 2012 இல் படப்பிடிப்பு துவங்கியது.
# வட சென்னை (திரைப்படம்)

## நடிகர்கள்

- தனுஷ் - அன்பு
- ஐஸ்வர்யா ராஜேஷ் - பத்மா
- ஆண்ட்ரியா ஜெரெமையா - சந்திரா
- சமுத்திரக்கனி - குணா
- அமீர் - ராஜன்
- டேனியல் பாலாஜி - தம்பி
- கிஷோர் - செந்தில்
- பவன் - வேலு
- அரி கிருஷ்ணன் - ராஜு
- சுப்பிரமணியம் சிவா - மணி
# வட சென்னை (திரைப்படம்)

## தயாரிப்பு

லைக்கா நிறுவனமும், உண்டர்பார் நிறுவனமும் இணைந்து தயாரித்துள்ளனர்.
# சென்னை சேலம் புதிய விரைவுச் சாலை

**சென்னை சேலம் பசுமை விரைவுச் சாலை** என்று பொதுவாக அழைக்கப்படும் **சென்னை சேலம் புதிய விரைவுச் சாலை** (*Chennai-Salem Green Corridor Express Highway*) என்பது தமிழ்நாட்டின் சேலம் நகரையும், சென்னைப் புறநகர்ப் பகுதியான படப்பையையும் இணைக்கும் விதத்தில் 10 ஆயிரம் கோடி ரூபாய் செலவில் எட்டுவழிப்பாதையாக அமைக்க திட்டமிடப்பட்டிருந்த ஒரு புதிய விரைவுச் சாலை ஆகும். இந்தச் சாலையினால் சென்னை- சேலம் இடையே 340 கிலோமீட்டர் தூரமாக உள்ள தொலைவு 274 கி.மீ. தொலைவாக குறையும்.  
சென்னை முதல் அரூர் வரையிலான சாலை 179 பி எனவும், அரூர் முதல் சேலம் வரையிலான சாலை 179 ஏ எனவும் எண்ணிடப்பட்டு அழைக்கப்படுவதாக திட்டமிடப்பட்டிருந்தது.
இச்சாலை சென்னைக்கு அருகே தாம்பரத்தில் தொடங்கி காஞ்சிபுரம் மாவட்டத்தில் 59 கி.மீட்டரும், திருவண்ணாமலை மாவட்டம் செய்யாறு, வந்தவாசி, போளூர், ஆரணி, செங்கம் பகுதியில் 122 கி.மீட்டரும், கிருஷ்ணகிரி மாவட்டத்தில் 2 கி.மீட்டரும், தருமபுரி மாவட்டம் தீர்த்தமலை, அரூர், பாப்பிரெட்டிப்பட்டி வழியாக 53 கி.மீட்டரும், அங்கிருந்து மஞ்சவாடி கணவாயை அடைந்து, சேலத்தில் அயோத்தியாப்பட்டணம், வரகம்பாடி, எருமாபாளையம், நிலவாரப்பட்டி, கெஜ்ஜல்நாயக்கன்பட்டி வழியாக சேலம்-கோவை தேசிய நெடுஞ்சாலை பகுதியில் அரியானூர் 1008 சிவாலயம் கோயில் அருகில் நிறைவு பெறுகிறது. இது சேலம் மாவட்டத்தில் 38 கி.மீட்டர் செல்கிறது. இந்த சாலையானது சென்னை, சேலம் இடையேயான பயணத் தொலைவை 60 கிலோமீட்டர் குறைக்கும். அதேசமயம் பயண நேரமானது 6 மணி நேரத்தில் இருந்து 3 மணி நேரமாக குறையும்.  
இந்தப் புதிய சாலையில் 23 பெரிய பாலங்கள், 156 சிறிய பாலங்கள், 9 மேம்பாலங்கள், வாகனங்களுக்காக 22 கீழ்வழிப் பாதைகள், பாலங்களுடனான 2 கீழ்வழிப் பாதைகள், வனப்பகுதியில் 3 சுரங்கப் பாதைகள், 8 சுங்கச்சாவடிகள், பேருந்து மற்றும் லாரிகளுக்கான 10 நிறுத்தங்கள் ஆகியவை அமைக்கப்பட உத்தேசிக்கப்பட்டிருந்தது.
# சென்னை சேலம் புதிய விரைவுச் சாலை

## புதிய சாலை திட்டத்தில் மாற்று வழி சாலை நிலைப்பாடு

- சேலம்–திருவண்ணாமலை = 140 கி.மீ. (இடையிலான சேலம் மாவட்டம் பேளூர், தர்மபுரி மாவட்டம் கோட்டப்பட்டி மற்றும் திருவண்ணாமலை மாவட்டம் தனிபாடி, தண்டராம்பட்டு வழியாக பழைய குறுகிய வழி சாலையாக உள்ளதை பெரிதாக்கபடும்).
- திருவண்ணாமலை–காஞ்சிபுரம் = 100 கி.மீ. (விழுப்புரம் மாவட்டம் அவலூர்பேட்டை மீண்டும் திருவண்ணாமலை மாவட்டம் சேத்துப்பட்டு வரை பழைய சாலை வழி மார்க்கம் 42 கி.மீ. உள்ளது.
- மேலும் திருவண்ணாமலை மாவட்டம் சேத்துப்பட்டிலிருந்து காஞ்சிபுரம் நகரம் அருகிலுள்ள திருவண்ணாமலை மாவட்டம் அப்துல்லாபுரம் வரையில் புதிய வழி சாலை பெரணமல்லூர், திருவத்திபுரம் (செய்யாறு)–வந்தவாசி சாலையில் உள்ள தும்பையிலிருந்து நமண்டி வழியே நேரடியாக அப்துல்லாபுரம் மற்றும் காஞ்சிபுரம் நகரம் வரையில் சுமார் 58 கி.மீ. சாலை அமைக்கபடும்).
- காஞ்சிபுரம்–சென்னை = 75 கி.மீ. (சென்னை–பெங்களூர் ஏற்கனவே பழைய தேசிய நெடுஞ்சாலை உள்ளது).
- சென்னை–சேலம் = 315 கி.மீ. தொலைவிற்கு இவ்வழியில் சாலை மாற்று பாதையில் அமைக்கபடலாம் என்று மத்திய/மாநில அரசின் தேசிய நெடுஞ்சாலை துறையினர் பரிசீலிக்கபட்டு வருகின்றனர்.
- மேலும் இச்சாலை வழி அமையுமானால் ***சென்னை–சேலம் = 315கி.மீ.*** குறுகிய நேர வழி சாலையாக அமைக்கப்பட்டு தற்போது தமிழகத்தின் மேற்கு பகுதிகளான கொங்கு மண்டலம் மற்றும் வட கேரள மாநிலங்கலிருந்து தமிழகத்தின் தலைநகரான சென்னைக்கு வட மாவட்டங்களான திருவண்ணாமலை, காஞ்சிபுரம் இரண்டு பெரும் நகரங்களை மைய வழித்தடமாக கொண்டு பல வாகனங்கள் மற்றும் மக்கள் பயன்பாட்டிற்கு எளிதாக சென்று வர அமையும் என்று கூறப்படுகிறது.
# சென்னை சேலம் புதிய விரைவுச் சாலை

## சேலம் சென்னைக்கு இடையே தற்போதுள்ள சாலைகள்

1. **ஆத்தூர்-கள்ளக்குறிச்சி-விழுப்புரம் வழி:** இது சேலம் - வாழப்பாடி - ஆத்தூர் - சின்னசேலம் - கள்ளக்குறிச்சி - (உளுந்தூர்பேட்டை இருந்து (திருச்சி-சென்னை தேசிய நெடுஞ்சாலை வழியில்) - விழுப்புரம் - திண்டிவனம் - செங்கல்பட்டு - தாம்பரம்) வழியாக சென்னையை சென்றடையும் விதத்தில் ஏறக்குறைய 346 கி.மீ. தொலைவுக்கு 4 வழிச்சாலையாக உள்ளது.
1. **தர்மபுரி-கிருஷ்ணகிரி-வேலூர் வழி:** சேலம்-தருமபுரி-கிருஷ்ணகிரி வழியானது (சேலம்-பெங்களூர் சாலை மார்க்கமாக சென்று சென்னை-பெங்களூர் சாலை மார்க்கமான) - ஆம்பூர் - வாணியம்பாடி - வேலூர் - ஆற்காடு - திருபெரும்புதூர் - பூந்தமல்லி - கோயம்பேடு வழியாக 370 கி.மீ., பயணத் தொலைவை 6 மணி பயண நேரத்தில் சென்னையை சென்றடைய இயலும். இதில் சேலம்-கிருஷ்ணகிரி வரை 4 வழிச்சாலையாகவும், கிருஷ்ணகிரி-சென்னை வரை 6 வழிச்சாலையாகவும் உள்ளது.
1. **அரூர் - ஆம்பூர்- வேலூர் வழி:** சேலம் - அரூர் - ஊத்தங்கரை - திருப்பத்தூர் - ஜோலார்பேட்டை - ஆம்பூர் - வாணியம்பாடி - அல்லது (ஆலங்காயம்) வழியாக வேலூர் - ஆற்காடு - திருப்பெரும்புதூர் - பூந்தமல்லி - கோயம்பேடு 343 கி.மீ., பயணத் தொலைவில் 6.30 மணி நேரத்தில் சென்னை சென்றடைய இயலும். இந்த சாலையானது சேலம் முதல் ஆம்பூர் வரை இரு வழிச்சாலையாகவும், ஆம்பூர்- முதல் சென்னை வரை 6 வழிச்சாலையாகவும் உள்ளது.
1. ** சேலம் - செங்கம் - ஆரணி - ஆற்காடு - வழி :** அரூர், ஊத்தங்கரை, செங்கம், போளூர், ஆரணி, ஆற்காடு, பூந்தமல்லி வழியாக சென்னையை அடையலாம். இந்த வழியில் பயணித்தால் 340கி.மீ. தான் வரும்.
1. **சேலம் - திருவண்ணாமலை வழி:**- திண்டிவனம்- சென்னை 340கி.மீ. தொலைவிலும் சென்றடையலாம்,
1. **சேலம்-அரூர்- (அல்லது பேளூர், கோட்டப்பட்டி) திருவண்ணாமலை வழி:**-சேத்துபட்டு- வந்தவாசி- உத்திரமேரூர்-தாம்பரம்- சென்னை இந்த வழித்தடத்தில் சுங்கவரிக் கட்டணம் இல்லாமல் செல்லலாம். இது மொத்தம் 340 கி.மீ தொலைவு கொண்டது.
1. இதர வழித்தடங்களைக் காட்டிலும் குறைவான தொலைவு. இனி புதிதாக அமைக்கப்பட உள்ள பசுமை வழிச்சாலைத் திட்டத்தை விட 30 கி.மீ மட்டுமே கூடுதல் தொலைவாக உள்ளது.
# சென்னை சேலம் புதிய விரைவுச் சாலை

## சர்ச்சைகள்

சென்னை சேலம் இடையே பல சாலைகள் உள்ளபோது அவற்றை அகலப்படுத்தினாலே போதுமானதாக இருக்கும் எனப்படுகிறது. மேலும் இந்தச் சாலை, 22 கி.மீ. பாதுகாக்கப்பட்ட காடுகள், குடியிருப்புகள், வேளாண் நிலங்கள் வழியாகவும் செல்வதாக உள்ளது. புதிய சாலை அமைப்பதற்காக மேற்கண்ட மாவட்டங்களில் 5,750 ஏக்கர் நிலம் கையகப்படுத்தப்பட வேண்டும்; இதனால் பல்லாயிரக்கணக்கான மரங்களும் அழிக்கவேண்டியிருக்கும் என குற்றம்சாட்டி இத்திட்டம் எதிர்க்கப்படுகிறது. இந்த திட்டத்தை எதிர்ததாக கூறி விவசாயிகள் கைது செய்யப்பட்டனர்.  
இந்த மாவட்டங்களில் மக்களைச் சந்திக்கவோ, கூட்டம்போடவோ பலருக்கு அனுமதி மறுக்கப்பட்டது. திட்டத்தை எதிர்த்தது கருத்து கூறியதற்காக பியூஷ் மானுஷ், மன்சூர் அலி கான் போன்றோரையும், நிலம் கையகப்படுத்தப்படும் பகுதி மக்களைச் சந்திக்கச் சென்ற மாணவி வளர்மதி, சிபிஎம் முன்னாள் சமஉ பாலபாரதி, சீமான், வ. கவுதமன் போன்றோர் கைது செய்யப்பட்டு வழக்குகள் போடப்பட்டன.  
தமிழ்நாட்டில் பல்வேறு சாலைத் திட்டங்கள் இன்னும் முடிக்கப்படாமலே உள்ள நிலையில், இவற்றை முடிக்க முனைப்பு காட்டாமல், சேலம் எட்டு வழி புதிய சாலைக்கு மட்டும் தமிழக அரசு இவ்வளவு வேகமாகச் செயற்படுவது ஏன் என *தமிழ்நாடு பொதுப்பணித் துறை முன்னாள் சிறப்பு தலைமை பொறியாளர் மற்றும் மூத்த பொறியாளர் சங்கம்* கேள்வி எழுப்பியது. மேலும் சென்னை - சேலம் புதிய வழித்தடத்தின் அவசியத்தினை நிபுணர்கள் யாரும் இதுவரை உறுதிப்படுத்தவில்லை என்றும், இதற்கான திட்ட மதிப்பீடானது மத்திய அரசு வழிகாட்டும் மதிப்பீட்டிலிருந்தே பெரிதும் வேறுபடுவதாகவும், சாலைக்கான நிலம் கையகப்படுத்துதல், கட்டுமானப் பணிகள் போன்றவற்றிற்கு மொத்தமும் ரூ.7,000 கோடி மட்டுமே தேவைப்படும் நிலையில் இதற்கான திட்டமதிப்பீடு மிகக்கூடுதலாக செய்யப்பட்டுள்ளது ஐயத்துக்கு இடமளிக்கிறது என்றும் கூறியது.  
சாலை அமைக்கப்படும் பகுதியில் 6400 மரங்கள் வெட்டப்படும் என அரசால் சொல்லப்படுகிறது. ஆனால் இதில் பத்து இலட்சம் மரங்கள் வெட்டப்படவுள்ளதாக சூழலியலாளர்கள் குற்றம்சாட்டுகின்றனர். சாலை தேவைக்காக 300 ஏக்கர் அடர்ந்த காடுகள் அழிக்கப்படுவதாகவும் கூறுகின்றனர்.
# சென்னை சேலம் புதிய விரைவுச் சாலை

## இடைக்காலத் தடை

புதிய விரைவுச் சாலை திட்டத்துக்காக நில எடுப்பு செய்ய தடை விதிக்க வேண்டும் என்றும், இந்த திட்டத்துக்கான அறிவிப்பை ரத்து செய்ய வேண்டும் என்றும் பாமக இளைஞர் அணி தலைவரும், தருமபுரி நாடாளுமன்ற உறுப்பினருமான மருத்துவர் அன்புமணி ராமதாஸ், விவசாயி பி. வி. கிருஷ்ணமூர்த்தி உள்பட பலர் வழக்கு தொடர்ந்தனர். இந்த வழக்கை விசாரித்த சென்னை உயர் நீதிமன்றம், 2018 ஆகத்து 21 அன்று இத்திட்டத்திற்காக விவசாயிகளை வெளியேற்றவும் மரங்களை வெட்டவும் இடைக்கால தடை விதித்தது.
# சென்னை சேலம் புதிய விரைவுச் சாலை

## திட்டத்தில் மாற்றம்

இந்த சாலைத் திட்டத்துக்கு எழுந்த கடும் எதிர்ப்பால், சாலை திட்டத்தில் பல்வேறு மாற்றங்களை செய்ய தேசிய நெடுஞ்சாலைத் துறை ஆணையம் முடிவு செய்து அதன்படி திட்ட அறிக்கையில் பல்வேறு மாற்றங்கள் செய்யப்பட்டுள்ளதாக 2018 செப்டம்பரில் ஊடகங்களுக்கு தெரிவித்தது. அதன்படி, நில எடுப்பின் அளவைக் குறைக்க சாலையின் அகலமானது 90 மீட்டரில் இருந்து 70 மீட்டராக குறைக்கப்படும், வனப்பகுதியில் 13.2 கி.மீ.க்கு பதில் 9 கி.மீ. தொலைவு மட்டுமே சாலை அமைக்கப்படும். மேலும் வனப்பகுதியில் 70 மீட்டருக்கு பதில் 50 மீட்டர் அகலத்தில் சாலை அமைக்கப்படும். இதனால் வனப்பகுதியில் கையகப்படுத்தப்படும் நிலமானது 300 ஏக்கருக்கு பதில் 103 ஏக்கராக குறைக்கப்படும். எட்டு வழிச்சாலையோடு இணைப்புச் சாலையாக (சர்வீஸ்) அமைக்க திட்டமிடப்பட்டிருந்த மூன்று சாலைகள் அமைக்கப்படாது. இந்தச் சாலை சில இடங்களில் ஆறு வழிச்சாலையாகவும் குறைக்கப்படும். சேலத்தில் உள்ள கல்வராயன் மலை பாதிக்காதவாறு செங்கம் சேலம் சாலை வழி மாற்றம் செய்யப்பட்டும். சாலையின் நீளம் அதே அளவாக இருந்தாலும் திட்ட மதிப்பீடு ரூ.10,000 கோடியில் இருந்து ரூ.7,210 கோடியாக குறைக்கப்படும்.
# சென்னை சேலம் புதிய விரைவுச் சாலை

## நிரந்தரத் தடை

இந்த வழக்கை சென்னை உயர்நீதிமன்ற நீதிபதிகளான டி. எஸ். சிவஞானம் மற்றும் பவானிசுப்பராயன் ஆகியோர் விசாரித்தனர். இந்த வழக்கானது தொடர்ந்து 8 மாதங்களாக விசாரணை நடைபெற்றது. இந்த வழக்கின் தீர்ப்பானது ஏப்ரல் 08, 2019 அன்று வழங்கப்பட்டது. நீதிபதிகள் தங்கள் தீர்ப்பில், சென்னை - சேலம் புதிய வழிச்சாலைத் திட்டத்திற்கு தமிழக அரசு நிலம் கையகப்படுத்தியது செல்லாது என உத்தரவிட்டனர். இதில் 15 கேள்விகளை ஆராய்ந்து தீர்ப்பு வழங்கி உள்ளதாகவும், பசுமை வழிச்சாலை திட்டம் தொடர்பாக தமிழக அரசு வெளியிட்ட அரசாணையை ரத்து செய்வதாகவும், தங்கள் தீர்ப்பில் கூறினர்.
# முற்றுருவச் சார்பியம்

கணிதத்தில் **முற்றுருவச் சார்பியம்** (*holomorphic function*, **ஓலோமாஃர்பியச் சார்பியம்**) என்பது சிக்கலெண் மதிப்பைத்தரும், சிக்கலெண் மாறி அல்லது மாறிகளைக் கொண்ட, தான் இயங்கும் களத்தில் எல்லாப் புள்ளிகளிலும் வகையீடு செய்யத்தக்க ஒரு சார்பியம்.  
இச்சார்பியத்தின் பெயராகிய ஓலோமாஃபியம் (holomorphic) என்பது இரு கிரேக்கச்சொற்களில் இருந்து உருவானது. கிரேக்கச் சொல்லான ὅλος (holos), *ஓலோசு* என்றால் *முழு* என்று பொருள்,; μορφή (morphē) *மோர்ஃபெ* என்றால் *புறத்தோற்றம்* அல்லது *உருவம்* என்று பொருள்.  
பெரும்பாலானா நேரங்களில் ஓலோமாஃபியச் சார்பியம் என்பது தொடர்ந்து வகையீடு செய்யத்தக்க அனலிட்டிக்குச் சார்பியம் (analytic function) என்று பொருள் கொள்ளப்படுகின்றது, பொருள்கொண்டாலும், இந்த அனலிட்டிக்குச் சார்பியம் என்பது மேலும் பொதுவானதானதாகக் கருதப்படுகின்றது. எல்லா ஓலோமாஃபியச் சார்பியங்களும் வகையீடு செய்யத்தக்க சிக்கலெண் சார்பியம் என்பதும் எல்லா வகையீடுசெய்யத்தக்க சிக்கலெண் மதிப்பு சார்பியங்களும் ஓலோமார்ஃபியச் சார்பியம் என்பது சிக்கலெண் பகுப்பாய்வில் முக்கியமான் தேற்றம்.
# முற்றுருவச் சார்பியம்

## வரையறை

ஒற்றைச் சிக்கலெண் மாறிகொண்ட சிக்கலெண் சார்பியம்*f* என்பதின் *z*<sub>0</sub> என்னும் புள்ளியில் அதன் வகையீடு, அதன் இயங்குக் களத்தில் (domain) அடைவெல்லையாக  
:<math>f'(z_0) = \lim_{z \to z_0} {f(z) - f(z_0) \over z - z_0 }. </math>  
இது கணிதத்தில் மெய்யெண் சார்பியத்துக்கான வகைக்கெழு (Derivative) என்பதன் வரையறையை ஒத்ததே, ஆனால் இங்கே உள்ள உருப்படிகள் சிக்கலெண் வகையை சார்ந்தவை. குறிப்பாக அடைவானது (limit) சிக்கலெண் *z*என்பது *z*<sub>0</sub> ஐ அடையும்பொழுது சிக்கலெண் தளத்தில் எந்த வரிசையான சிக்கலெண் *z* ஆக இருந்தாலும், அவை *z*<sub>0</sub> ஐ அடையும் பொழுது அதே மதிப்பைக் கொண்டிருக்கவேண்டும். அந்த அடைவு (limit) இருக்குமானால், *f* என்பது *z*<sub>0</sub> என்னும் புள்ளியில்**சிக்கலெண்-வகையீடு செய்யத்தக்க** (**complex-differentiable**) ஒன்று என்று சொல்வோம். இந்த வகையீடு செய்யத்தக்க என்னும் கருத்துரு மெய்யெண் சார்பியத்தின் வகையீடு செய்யத்தக்கது என்பதோடு பல கோணங்களில் ஒத்தது.: இது நேரிய மாற்றுமை ([linear transformation), கொண்டது, பெருக்கல் விதி, வகுத்தல் விதி, சங்கிலி விதி ஆகியவை கொண்டிருப்பன.  
*f* என்பது *U* என்னும் திறந்த கணத்தில் (open set ) *z*<sub>0</sub> என்னும் எவ்வொரு புள்ளியிலும் சிக்கலெண்-வகையீடு செய்யத்தக்கது எனில், *f* என்பதை *U* -வில் முற்றுரு (ஓலோமார்ஃபிக்கு) என்போம். *f* ஆனது *z*<sub>0</sub> என்னும் அண்டை வெளியில் (neighborhood) முற்றுரு அல்லது ஓலோமார்ஃபிக்காக இருந்தால் ***z*<sub>0</sub> என்னும் புள்ளியில் முற்றுரு அல்லது ஓலோமார்ஃபிக்காக** இருக்கும் என்போம்.  
மெய்யெண் சாரிபிய வகையீடு செய்யத்தக்க ஒன்றுக்கும் சிக்கலெண் சார்பிய வகையீடு செய்யத்தக்க ஒன்றுக்கும் இடையேயான தொடர்பு என்னவென்றால் அது கீழ்க்காண்பதாகும்: சிக்கலெண் சார்பியம் ஒரு முற்றுரு (ஓலோமார்ஃபிக்கு) சார்பியமானால், *u* வும் *v* யும் *x* ஓடும் *y* ஓடும் பகுதி வகையீட்டுக்கெழு கொண்டிருக்கும் - அவை காசி-இரீமன் சமன்பாடுகள்(Cauchy–Riemann equations) செல்லுமையாகும்படி இருக்கும்
:  
:<math>\frac{\partial u}{\partial x} = \frac{\partial v}{\partial y} \qquad \mbox{and} \qquad \frac{\partial u}{\partial y} = -\frac{\partial v}{\partial x}\,</math>  
அல்லது, இன்னொரு ஈடான வழிப்படி, *f* இன் விர்திங்கர் வகையீட்டுக்கெழு (Wirtinger derivative), *z* இன் சிக்கலெண் மறுவெதிர்ப்பாக (complex conjugate) அடிப்படையில் சுழியம் ஆகும்  
:<math>\frac{\partial f}{\partial\overline{z}} = 0,</math>  
இது கூறுவது என்னவென்றால் ஏறத்தாழ, *f* ஆனது *z* இன் மறுவெதிர்ப்பாகத்தைச் சாராதது.